title: A Bizottság 257/2012/EU végrehajtási rendelete ( 2012. március 22. ) a marha- és borjúhúságazatban alkalmazandó export-visszatérítések megállapításáról

text:
               23.3.2012

               HU

               Az Európai Unió Hivatalos Lapja

               L 84/32

         A BIZOTTSÁG 257/2012/EU VÉGREHAJTÁSI RENDELETE
   (2012. március 22.)
   a marha- és borjúhúságazatban alkalmazandó export-visszatérítések megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 164. cikke (2) bekezdésére és 170. cikkére,
   mivel:

               (1)

               Az 1234/2007/EK rendelet 162. cikkének (1) bekezdése szerint a rendelet I. mellékletének XV. részében említett termékek világpiaci ára és uniós piaci ára közötti különbséget export-visszatérítés révén ki lehet egyenlíteni.

               (2)

               A marha- és borjúhúspiac jelenlegi helyzetére való tekintettel indokolt export-visszatérítéseket megállapítani az 1234/2007/EK rendelet 162., 163., 164., 167., 168. és 169. cikkében meghatározott szabályokkal és kritériumokkal összhangban.

               (3)

               Az 1234/2007/EK rendelet 164. cikkének (1) bekezdése szerint a visszatérítés mértéke a rendeltetési helytől függően változhat, különösen amennyiben ezt a világpiaci helyzet, egyes piacok sajátos követelményei vagy a Szerződés 300. cikkével összhangban kötött megállapodásokból eredő kötelezettségek szükségessé teszik.

               (4)

               Csak azokra a termékekre nyújtható visszatérítés, amelyek az Unión belül szabadon mozoghatnak, és amelyeken szerepel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (2) 5. cikke (1) bekezdésének a) pontjában előírt egészségügyi jelölés. E termékeknek meg kell felelniük az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (3), valamint az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (4) által meghatározott követelményeknek is.

               (5)

               Az egyes csontozott marhahúsokra nyújtott különleges export-visszatérítésekre vonatkozó feltételek megállapításáról szóló, 2007. november 21-i 1359/2007/EK bizottsági rendelet (5) 7. cikke (2) bekezdése harmadik albekezdésének megfelelően a kifizetendő különleges visszatérítést csökkenteni kell, ha az exportálandó mennyiség a kicsontozással előállított részek teljes tömegének kevesebb mint 95 %-át, de legalább 85 %-át teszi ki.

               (6)

               A visszatérítés jelenleg alkalmazandó mértékét az 1318/2011/EU bizottsági végrehajtási rendelet (6) állapította meg. Mivel a visszatérítés mértékét indokolt megváltoztatni, az említett rendeletet hatályon kívül kell helyezni.

               (7)

               A piaci zavarok elkerülése, a piaci spekulációk megelőzése, valamint a hatékony kezelés biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   (1)   Az 1234/2007/EK rendelet 164. cikkében foglaltaknak megfelelően export-visszatérítést kell nyújtani az e rendelet mellékletében meghatározott termékekre az ugyanott meghatározott összegek erejéig, az e cikk (2) bekezdésében előírt feltételek mellett.
   (2)   Az (1) bekezdés alapján visszatérítésben részesíthető termékeknek meg kell felelniük a 852/2004/EK és a 853/2004/EK rendelet vonatkozó előírásainak, elsősorban pedig az engedélyezett létesítményben való előállítás és a 854/2004/EK rendelet I. melléklete I. szakaszának III. fejezete szerinti állat-egészségügyi jelölés követelményeinek.
   2. cikk
   Az 1359/2007/EK rendelet 7. cikke (2) bekezdésének harmadik albekezdésében említett esetben a 0201 30 00 9100 termékkód alá tartozó termékekre nyújtott visszatérítést 100 kilogrammonként 3,5 EUR-val csökkenteni kell.
   3. cikk
   Az 1318/2011/EU rendelet hatályát veszti.
   4. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 22-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 139., 2004.4.30., 55. o.

      (3)  HL L 139., 2004.4.30., 1. o.

      (4)  HL L 139., 2004.4.30., 206. o.

      (5)  HL L 304., 2007.11.22., 21. o.

      (6)  HL L 334., 2011.12.16., 21. o.

      MELLÉKLET

         A marha- és borjúhúságazatban 2012. március 23-tól alkalmazandó export-visszatérítések

                  Termékkód

                  Rendeltetési hely

                  Mértékegység

                  Visszatérítés

                  0102 21 10 9140

                  B00

                  EUR/100 kg élőtömeg

                  12,9

                  0102 21 30 9140

                  B00

                  EUR/100 kg élőtömeg

                  12,9

                  0102 31 00 9100

                  B00

                  EUR/100 kg nettó tömeg

                  12,9

                  0102 31 00 9200

                  B00

                  EUR/100 kg nettó tömeg

                  12,9

                  0102 90 20 9100

                  B00

                  EUR/100 kg nettó tömeg

                  12,9

                  0102 90 20 9200

                  B00

                  EUR/100 kg nettó tömeg

                  12,9

                  0201 10 00 9110 (2)

                  B02

                  EUR/100 kg nettó tömeg

                  18,3

                  B03

                  EUR/100 kg nettó tömeg

                  10,8

                  0201 10 00 9130 (2)

                  B02

                  EUR/100 kg nettó tömeg

                  24,4

                  B03

                  EUR/100 kg nettó tömeg

                  14,4

                  0201 20 20 9110 (2)

                  B02

                  EUR/100 kg nettó tömeg

                  24,4

                  B03

                  EUR/100 kg nettó tömeg

                  14,4

                  0201 20 30 9110 (2)

                  B02

                  EUR/100 kg nettó tömeg

                  18,3

                  B03

                  EUR/100 kg nettó tömeg

                  10,8

                  0201 20 50 9110 (2)

                  B02

                  EUR/100 kg nettó tömeg

                  30,5

                  B03

                  EUR/100 kg nettó tömeg

                  17,9

                  0201 20 50 9130 (2)

                  B02

                  EUR/100 kg nettó tömeg

                  18,3

                  B03

                  EUR/100 kg nettó tömeg

                  10,8

                  0201 30 00 9050

                  US (4)

                  EUR/100 kg nettó tömeg

                  3,3

                  CA (5)

                  EUR/100 kg nettó tömeg

                  3,3

                  0201 30 00 9060 (7)

                  B02

                  EUR/100 kg nettó tömeg

                  11,3

                  B03

                  EUR/100 kg nettó tömeg

                  3,8

                  0201 30 00 9100 (3)
                      (7)

                  B04

                  EUR/100 kg nettó tömeg

                  42,4

                  B03

                  EUR/100 kg nettó tömeg

                  24,9

                  EG

                  EUR/100 kg nettó tömeg

                  51,7

                  0201 30 00 9120 (3)
                      (7)

                  B04

                  EUR/100 kg nettó tömeg

                  25,4

                  B03

                  EUR/100 kg nettó tömeg

                  15,0

                  EG

                  EUR/100 kg nettó tömeg

                  31,0

                  0202 10 00 9100

                  B02

                  EUR/100 kg nettó tömeg

                  8,1

                  B03

                  EUR/100 kg nettó tömeg

                  2,7

                  0202 20 30 9000

                  B02

                  EUR/100 kg nettó tömeg

                  8,1

                  B03

                  EUR/100 kg nettó tömeg

                  2,7

                  0202 20 50 9900

                  B02

                  EUR/100 kg nettó tömeg

                  8,1

                  B03

                  EUR/100 kg nettó tömeg

                  2,7

                  0202 20 90 9100

                  B02

                  EUR/100 kg nettó tömeg

                  8,1

                  B03

                  EUR/100 kg nettó tömeg

                  2,7

                  0202 30 90 9100

                  US (4)

                  EUR/100 kg nettó tömeg

                  3,3

                  CA (5)

                  EUR/100 kg nettó tömeg

                  3,3

                  0202 30 90 9200 (7)

                  B02

                  EUR/100 kg nettó tömeg

                  11,3

                  B03

                  EUR/100 kg nettó tömeg

                  3,8

                  1602 50 31 9125 (6)

                  B00

                  EUR/100 kg nettó tömeg

                  11,6

                  1602 50 31 9325 (6)

                  B00

                  EUR/100 kg nettó tömeg

                  10,3

                  1602 50 95 9125 (6)

                  B00

                  EUR/100 kg nettó tömeg

                  11,6

                  1602 50 95 9325 (6)

                  B00

                  EUR/100 kg nettó tömeg

                  10,3

                                 Megjegyzés:

                              A termékkódokat és az „A” sorozatba tartozó rendeltetésihely-kódokat a 3846/87/EGK bizottsági rendelet (HL L 366., 1987.12.24., 1. o.) határozza meg.
                              A rendeltetésihely-kódokat az 1883/2006/EK bizottsági rendelet (HL L 354., 2006.12.14., 19. o.) határozza meg.
                              A további rendeltetési helyek meghatározása a következő:

                                          B00

                                          :

                                          minden rendeltetési hely (harmadik országok, egyéb területek, fedélzeti ellátmány és az Unióból való kivitelnek minősülő rendeltetési helyek).

                                          B02

                                          :

                                          B04, valamint az EG kódú rendeltetési hely.

                                          B03

                                          :

                                          Albánia, Horvátország, Bosznia-Hercegovina, Szerbia, Koszovó (), Montenegró, Macedónia Volt Jugoszláv Köztársaság, hajó- és repülőgép-fedélzeti ellátmány (a 612/2009/EK bizottsági rendelet (HL L 186., 2009.7.17., 1. o.) 33., 42. és – adott esetben – 41. cikkében említett rendeltetési helyek).

                                          B04

                                          :

                                          Törökország, Ukrajna, Belarusz, Moldova, Oroszország, Grúzia, Örményország, Azerbajdzsán, Kazahsztán, Türkmenisztán, Üzbegisztán, Tádzsikisztán, Kirgizisztán, Marokkó, Algéria, Tunézia, Líbia, Libanon, Szíria, Irak, Irán, Izrael, Ciszjordánia/Gázai övezet, Jordánia, Szaúd-Arábia, Kuvait, Bahrein, Katar, Egyesült Arab Emírségek, Omán, Jemen, Pakisztán, Srí Lanka, Mianmar (Burma), Thaiföld, Vietnam, Indonézia, Fülöp-szigetek, Kína, Észak-Korea, Hongkong, Szudán, Mauritánia, Mali, Burkina Faso, Niger, Csád, Zöld-foki-szigetek, Szenegál, Gambia, Bissau-Guinea, Guinea, Sierra Leone, Libéria, Elefántcsontpart, Ghána, Togo, Benin, Nigéria, Kamerun, Közép-afrikai Köztársaság, Egyenlítői-Guinea, São Tomé és Príncipe, Gabon, Kongó, Kongói Demokratikus Köztársaság, Ruanda, Burundi, Szent-Ilona és kapcsolt területei, Angola, Etiópia, Eritrea, Dzsibuti, Szomália, Uganda, Tanzánia, Seychelle-szigetek és kapcsolt területei, Brit Indiai-óceáni Terület, Mozambik, Mauritius, Comore-szigetek, Mayotte, Zambia, Malawi, Dél-Afrika, Lesotho.

         (1)  Az Egyesült Nemzetek Szervezetének Biztonsági Tanácsa 1999. június 10-i 1244. határozatának meghatározása szerint.

         (2)  A termék csak a 433/2007/EK bizottsági rendelet (HL L 104., 2007.4.21., 3. o.) melléklete szerinti bizonyítvány bemutatása mellett sorolható ebbe az alszámba.

         (3)  A visszatérítés feltétele, hogy teljesüljenek a módosított 1359/2007/EK bizottsági rendeletben (HL L 304., 2007.11.22., 21. o.) és – adott esetben – az 1741/2006/EK bizottsági rendeletben (HL L 329., 2006.11.25., 7. o.) meghatározott feltételek.

         (4)  Az 1643/2006/EK bizottsági rendeletben (HL L 308., 2006.11.8., 7. o.) meghatározottak szerint.

         (5)  Az 1041/2008/EK bizottsági rendeletben (HL L 281., 2008.10.24., 3. o.) meghatározottak szerint.

         (6)  A visszatérítés feltétele, hogy teljesüljenek az 1731/2006/EK bizottsági rendeletben (HL L 325., 2006.11.24., 12. o.) előírt feltételek.

         (7)  A zsiradék nélküli színhústartalmat a 2429/86/EGK bizottsági rendelet (HL L 210., 1986.8.1., 39. o.) mellékletében leírt analitikai eljárás szerint kell megállapítani.
      Az „átlagos tartalom” a 765/2002/EK bizottsági rendelet (HL L 117., 2002.5.4., 6. o.) 2. cikkének (1) bekezdése szerinti minta mennyiségére utal. A mintát az adott tételnek a legmagasabb kockázatot jelentő részéből kell venni.


title: A Bizottság (EU) 2017/1478 végrehajtási rendelete (2017. augusztus 16.) az 1439/95/EK rendelet I. mellékletének, a 748/2008/EK rendelet III. mellékletének és az 593/2013/EU végrehajtási rendelet III. mellékletének az igazolások kiállítására jogosult argentin hatóság tekintetében való módosításáról

text:
               17.8.2017

               HU

               Az Európai Unió Hivatalos Lapja

               L 211/8

         A BIZOTTSÁG (EU) 2017/1478 VÉGREHAJTÁSI RENDELETE
   (2017. augusztus 16.)
   az 1439/95/EK rendelet I. mellékletének, a 748/2008/EK rendelet III. mellékletének és az 593/2013/EU végrehajtási rendelet III. mellékletének az igazolások kiállítására jogosult argentin hatóság tekintetében való módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1),
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (2),
   tekintettel a juhhús- és kecskehúságazat termékeinek kivitele és behozatala tekintetében a 3013/89/EGK tanácsi rendelet alkalmazására vonatkozó részletes szabályok megállapításáról szóló, 1995. június 26-i 1439/95/EK bizottsági rendeletre (3) és különösen annak 12. cikke (2) bekezdésére,
   tekintettel a 0206 29 91 KN-kód alá tartozó szarvasmarhafélék fagyasztott sovány dagadójára vonatkozóan behozatali vámkontingens megnyitásáról és kezeléséről szóló, 2008. július 30-i 748/2008/EK bizottsági rendeletre (4) és különösen annak 6. cikke (2) bekezdésére,
   tekintettel a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről szóló, 2013. június 21-i 593/2013/EU bizottsági végrehajtási rendeletre (5) és különösen annak 7. cikke (2) bekezdésére,
   mivel:

               (1)

               Az 1439/95/EK rendelet I. melléklete megállapítja az exportáló országok származási okmányok kiadására jogosult hatóságainak jegyzékét.

               (2)

               A 748/2008/EK rendelet III. melléklete megállapítja az eredetiségigazolások kibocsátására jogosult argentin hatóságok jegyzékét.

               (3)

               Az 593/2013/EU végrehajtási rendelet III. melléklete megállapítja az exportáló országok eredetiségigazolás kiállítására jogosult hatóságainak jegyzékét.

               (4)

               Argentína arról értesítette a Bizottságot, hogy 2017. június 26-tól a Mezőgazdasági Minisztérium lesz az Argentínából származó marha-, juh- és kecskehúsra vonatkozó származási okmányok és eredetiségigazolások kiállítására jogosult új hatóság. Ezért helyénvaló, hogy ez a rendelet az említett időponttól legyen alkalmazandó.

               (5)

               Ezért az 1439/95/EK rendelet I. mellékletét, a 748/2008/EK rendelet III. mellékletét és az 593/2013/EU végrehajtási rendelet III. mellékletét ennek megfelelően módosítani kell.

               (6)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 1439/95/EK rendelet I. mellékletének 1. bejegyzése helyébe a következő szöveg lép:

                  „1.

                  Argentína: Ministerio de Agroindustria”

   2. cikk
   A 748/2008/EK rendelet III. melléklete helyébe a következő szöveg lép:
   „
         III. MELLÉKLET

            Az eredetiségigazolások kibocsátására jogosult argentin hatóságok jegyzéke

         Argentína: Ministerio de Agroindustria:
         az 1. cikk (3) bekezdésének a) pontjában meghatározott, Argentínából származó sovány dagadó vonatkozásában.
      ”
   3. cikk
   Az 593/2013/EU végrehajtási rendelet III. mellékletében az első francia bekezdés helyébe a következő szöveg lép:

               „—

               MINISTERIO DE AGROINDUSTRIA:
               az Argentínából származó olyan hús esetében, amely:

                           a)

                           megfelel az 1. cikk (1) bekezdésének c) pontja szerinti meghatározásnak;

                           b)

                           megfelel a 2. cikk a) pontja szerinti meghatározásnak.”

         4. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2017. június 26-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 16-án.

            a Bizottság részéről

            az elnök

         Jean-Claude JUNCKER

      (1)  HL L 146., 1996.6.20., 1. o.

      (2)  HL L 347., 2013.12.20., 671. o.

      (3)  HL L 143., 1995.6.27., 7. o.

      (4)  HL L 202., 2008.7.31., 28. o.

      (5)  HL L 170., 2013.6.22., 32. o.


title: A Bizottság (EU) 2017/1469 végrehajtási rendelete (2017. augusztus 11.) a biztosítási termékismertető egységesített mintadokumentumának meghatározásáról (EGT-vonatkozású szöveg. )

text:
               12.8.2017

               HU

               Az Európai Unió Hivatalos Lapja

               L 209/19

         A BIZOTTSÁG (EU) 2017/1469 VÉGREHAJTÁSI RENDELETE
   (2017. augusztus 11.)
   a biztosítási termékismertető egységesített mintadokumentumának meghatározásáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a biztosítási értékesítésről szóló, 2016. január 20-i (EU) 2016/97 európai parlamenti és tanácsi irányelvre (1) és különösen annak 20. cikke (9) bekezdésére,
   mivel:

               (1)

               Az (EU) 2016/97 irányelv a 2009/138/EK európai parlamenti és tanácsi irányelv (2) I. mellékletében felsorolt nem-életbiztosítási termékekre vonatkozóan szükséges ügyféltájékoztatás és az ügyfelek megalapozott döntéseinek elősegítése érdekében a 2009/138/EK irányelv I. mellékletében felsorolt nem-életbiztosítási termékeket kialakítók számára előírja egységesített biztosítási termékismertető összeállítását.

               (2)

               Az (EU) 2016/97 irányelv 20. cikkének (8) bekezdése meghatározza, hogy a biztosítási termékismertetőnek milyen információkat kell tartalmaznia.

               (3)

               A könnyen olvasható, érthető és összehasonlítható terméktájékoztatás biztosítása érdekében az (EU) 2016/97 irányelv 20. cikkének (8) bekezdésében meghatározott információknak az említett irányelv 20. cikkének (5) bekezdésében említett biztosítási termékismertetőben való prezentálása során egységes külalakot, struktúrát és formátumot kell alkalmazni, egyebek mellett ikonok vagy szimbólumok használatával. Emellett az esetleges kiegészítésekre és opcionális fedezetekre vonatkozó információk előtt nem tüntethetők fel „pipák”, keresztek vagy felkiáltójelek, és a biztosítási termékismertetőbe foglalt információkat rendesen egy A4-es papírlap két oldalán kell elhelyezni, a terjedelem azonban semmiképpen nem haladhatja meg a három A4-es oldalt.

               (4)

               Ez a rendelet az Európai Biztosítás- és Foglalkoztatóinyugdíj-hatóság (EIOPA) által a Bizottságnak benyújtott végrehajtás-technikai standardtervezeteken alapul.

               (5)

               Az (EU) 2016/97 irányelv 20. cikke (9) bekezdésének megfelelően az EIOPA elvégezte a egységes biztosítási termékismertető fogyasztói tesztelését, és konzultált a nemzeti hatóságokkal. Az EIOPA nyilvános konzultációt folytatott az e rendelet alapját képező végrehajtás-technikai standardtervezetekről, elemezte az azzal összefüggésben felmerülő lehetséges költségeket és hasznot, továbbá kikérte az 1094/2010/EU európai parlamenti és tanácsi rendelet (3) 37. cikkével összhangban létrehozott biztosítási és viszontbiztosítási érdekképviseleti csoport véleményét,

         ELFOGADTA EZT A RENDELETET:
   1. cikk
   A termék előállítójának neve és logója
   (1)   Az oldal tetején, közvetlenül a „biztosítási termékismertető” címet követően fel kell tüntetni a nem-életbiztosítási termék előállítójának nevét, azt a tagállamot, ahol be van jegyezve, szabályozási státuszát és releváns esetben engedélyének számát.
   (2)   A termék előállítója a címtől jobbra céglogóját is feltüntetheti.
   2. cikk
   Szerződéskötés előtti és szerződéses teljeskörű tájékoztatásra való hivatkozás
   A biztosítási termékismertetőben jól látható helyen közölni kell, hogy a nem-életbiztosítási termékre vonatkozó teljeskörű, szerződéskötés előtti és szerződéses tájékoztatás más dokumentumokban érhető el. Az erre vonatkozó kijelentést közvetlenül a nem-életbiztosítási termék előállítójának neve alatt kell feltüntetni.
   3. cikk
   Terjedelem
   A nyomtatott formátumú biztosítási termékismertetőt egy A4-es nagyságú papírlap két oldalán kell elhelyezni. Amennyiben rendkívüli esetben több helyre van szükség, a nyomtatott formátumú biztosítási termékismertető legfeljebb három A4-es oldal terjedelmű lehet. Amennyiben a termék előállítója három A4-es oldalt vesz igénybe, az illetékes hatóság kérésére képesnek kell lennie arra, hogy igazolja, hogy több helyre volt szükség.
   4. cikk
   A tartalmi elemek prezentálása és sorrendje
   (1)   A biztosítási termékismertető tartalmát képező, az (EU) 2016/97 irányelv 20. cikke (8) bekezdésében felsorolt információkat különálló szakaszokban, az e rendelet mellékletében meghatározott egységesített mintadokumentumban bemutatott szerkezetben, elrendezésben, szakaszcímekkel és sorrendben kell prezentálni úgy, hogy a betűszem mérete (x-magasság) legalább 1,2 mm legyen.
   (2)   Az egyes szakaszok terjedelme az ott megadandó információk mennyiségének függvényében változó lehet. A kiegészítések és opcionális fedezetek előtt nem tüntethetők fel „pipák”, keresztek vagy felkiáltójelek.
   (3)   Amennyiben a biztosítási termékismertetőt papírtól eltérő tartós adathordozón teszik közzé, az egyes elemek mérete változhat, azonban az egységesített mintadokumentumban bemutatott elrendezés, szakaszcímek és sorrend, továbbá az egyes elemek egymáshoz viszonyított kiemeltsége és mérete nem módosítható.
   (4)   Amennyiben a papírtól eltérő tartós adathordozó mérete a kéthasábos elrendezést nem teszi lehetővé, egyhasábos elrendezés is alkalmazható, ahol az egyes szakaszok sorrendje a következő:

               a)

               „Milyen típusú biztosításról van szó?”

               b)

               „Mire terjed ki a biztosítás?”

               c)

               „Mire nem terjed ki a biztosítás?”

               d)

               „Milyen korlátozások vannak a biztosítási fedezetben?”

               e)

               „Hol érvényes a biztosításom?”

               f)

               „Milyen kötelezettségeim vannak a biztosítással kapcsolatban?”

               g)

               „Mikor és hogyan kell fizetnem?”

               h)

               „Mikortól meddig tart a kockázatviselés?”

               i)

               „Hogyan szüntethetem meg a szerződést?”

         (5)   Digitális eszközök – például rétegek és felugró elemek – használata megengedett, amennyiben a biztosítási termékismertető fő szövegrésze az (EU) 2016/97 irányelv 20. cikkének (8) bekezdése által meghatározott valamennyi információt tartalmazza, és az ilyen eszközök használata nem vonja el az ügyfél figyelmét a fő dokumentum tartalmától.
   A rétegezés és felugró elemek által közölt információk nem tartalmazhatnak marketing- vagy reklámanyagot.
   5. cikk
   Egyszerű nyelvezet
   A biztosítási termékismertetőt az ügyfél számára a termékismertető tartalmának megértését elősegítő, egyszerű nyelvezet használatával, az ügyfél megalapozott döntéséhez szükséges legfontosabb információkra összpontosítva kell megszövegezni. Kerülni kell a szakzsargon használatát.
   6. cikk
   A szakaszok címei és tartalma
   (1)   A biztosítási termékismertető egyes szakaszainak címe és tartalma a következő:

               a)

               az (EU) 2016/97 irányelv 20. cikke (8) bekezdésének a) pontjában említett, a biztosítás típusára vonatkozó tájékoztatást a „Milyen típusú biztosításról van szó?” című szakaszban, a dokumentum legelején kell feltüntetni;

               b)

               az (EU) 2016/97 irányelv 20. cikke (8) bekezdésének b) pontjában említett, a fő biztosított kockázatokra vonatkozó tájékoztatást a „Mire terjed ki a biztosítás?” című szakaszban kell feltüntetni. Minden egyes e szakaszban említett információ előtt zöld „pipát” kell feltüntetni;

               c)

               az (EU) 2016/97 irányelv 20. cikke (8) bekezdésének b) pontjában említett, a biztosítási összegre vonatkozó tájékoztatást a „Mire terjed ki a biztosítás?” című szakaszban kell feltüntetni;

               d)

               az (EU) 2016/97 irányelv 20. cikke (8) bekezdésének b) pontjában említett, a földrajzi hatályra vonatkozó tájékoztatást a „Hol érvényes a biztosításom?” című szakaszban kell feltüntetni. Minden egyes e szakaszban említett információ előtt kék „pipát” kell feltüntetni;

               e)

               az (EU) 2016/97 irányelv 20. cikke (8) bekezdésének b) pontjában említett, a kizárt kockázatok összefoglalására vonatkozó tájékoztatást a „Mire nem terjed ki a biztosítás?” című szakaszban kell feltüntetni. Minden egyes e szakaszban említett információ előtt piros X jelet kell feltüntetni;

               f)

               az (EU) 2016/97 irányelv 20. cikke (8) bekezdésének d) pontjában említett, a fő kizárásokra vonatkozó tájékoztatást a „Milyen korlátozások vannak a biztosítási fedezetben?” című szakaszban kell feltüntetni. Minden egyes e szakaszban említett információ előtt narancsszínű felkiáltójelet kell feltüntetni;

               g)

               az (EU) 2016/97 irányelv 20. cikke (8) bekezdésének e), f) és g) pontjában említett, a vonatkozó kötelezettségekre vonatkozó tájékoztatást a „Milyen kötelezettségeim vannak a biztosítással kapcsolatban?” című szakaszban kell feltüntetni;

               h)

               az (EU) 2016/97 irányelv 20. cikke (8) bekezdésének c) pontjában említett, a biztosítási díj fizetésének módjára és a fizetések időbeliségére vonatkozó tájékoztatást a „Mikor és hogyan kell fizetnem?” című szakaszban kell feltüntetni;

               i)

               az (EU) 2016/97 irányelv 20. cikke (8) bekezdésének h) pontjában említett, a szerződés időtartamára vonatkozó tájékoztatást a „Mikortól meddig tart a kockázatviselés?” című szakaszban kell feltüntetni;

               j)

               az (EU) 2016/97 irányelv 20. cikke (8) bekezdésének i) pontjában említett, a szerződés megszűnésének eseteire vonatkozó tájékoztatást a „Hogyan szüntethetem meg a szerződést?” című szakaszban kell feltüntetni.

         (2)   Szükség esetén alszakaszok alkalmazhatók.
   7. cikk
   Ikonok használata
   (1)   Minden szakasz elején az adott szakasz tartalmát vizuális formában ábrázoló ikont kell feltüntetni, a következőképpen:

               a)

               az (EU) 2016/97 irányelv 20. cikke (8) bekezdésének b) pontjában említett, a fő biztosított kockázatokra vonatkozó tájékoztatás elején zöld alapon fehér esernyőt vagy fehér alapon zöld esernyőt ábrázoló ikont kell feltüntetni;

               b)

               az (EU) 2016/97 irányelv 20. cikke (8) bekezdésének b) pontjában említett, a biztosítási fedezet földrajzi hatályára vonatkozó tájékoztatás elején kék alapon fehér földgömböt vagy fehér alapon kék földgömböt ábrázoló ikont kell feltüntetni;

               c)

               az (EU) 2016/97 irányelv 20. cikke (8) bekezdésének b) pontjában említett, a kizárt kockázatokra vonatkozó tájékoztatás egy X jelet kell feltüntetni egy háromszögben, amely piros alapon fehér vagy fehér alapon piros lehet;

               d)

               az (EU) 2016/97 irányelv 20. cikke (8) bekezdésének d) pontjában említett, a fő kizárásokra vonatkozó tájékoztatás elején egy felkiáltójelet („!”) kell feltüntetni egy háromszögben, amely narancsszínű alapon fehér vagy fehér alapon narancsszínű lehet;

               e)

               az (EU) 2016/97 irányelv 20. cikke (8) bekezdésének e), f) és g) pontjában említett, a szerződés kezdetekor jelentkező, a szerződés időtartama alatt fennálló és a kárigény bejelentése esetén jelentkező kötelezettségekre vonatkozó tájékoztatás elején zöld alapon fehér vagy fehér alapon zöld, kézfogást ábrázoló ikont kell feltüntetni;

               f)

               az (EU) 2016/97 irányelv 20. cikke (8) bekezdésének c) pontjában említett, a biztosítási díj fizetésének módjára és a fizetések időbeliségére vonatkozó tájékoztatás elején sárga alapon fehér pénzérméket vagy fehér alapon sárga pénzérméket ábrázoló ikont kell feltüntetni;

               g)

               az (EU) 2016/97 irányelv 20. cikke (8) bekezdésének h) pontjában említett, a szerződés időtartamára vonatkozó tájékoztatás elején kék alapon fehér homokórát vagy fehér alapon kék homokórát ábrázoló ikont kell feltüntetni;

               h)

               az (EU) 2016/97 irányelv 20. cikke (8) bekezdésének i) pontjában említett, a szerződés megszűnésének eseteire vonatkozó tájékoztatás elején egy nyitott tenyeret kell feltüntetni egy pajzzsal a háttérben, amely fekete alapon fehér vagy fehér alapon fekete lehet.

         (2)   Valamennyi ikont a mellékletben bemutatott, egységesített mintadokumentumnak megfelelő módon kell megjeleníteni.
   (3)   Az (1) és (2) bekezdésben említett ikonokat fekete-fehérben is meg lehet jeleníteni, amennyiben a biztosítási termékismertetőt fekete-fehér formátumban nyomtatják ki vagy fénymásolják.
   8. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 11-én.

            a Bizottság részéről

            az elnök

         Jean-Claude JUNCKER

      (1)  HL L 26., 2016.2.2., 19. o.

      (2)  Az Európai Parlament és a Tanács 2009/138/EK irányelve ( 2009. november 25.) a biztosítási és viszontbiztosítási üzleti tevékenység megkezdéséről és gyakorlásáról (Szolvencia II)(HL L 335., 2009.12.17., 1. o.).

      (3)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

      MELLÉKLET


title: A Bizottság 670/2011/EU végrehajtási rendelete ( 2011. július 12. ) a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról

text:
               13.7.2011

               HU

               Az Európai Unió Hivatalos Lapja

               L 183/6

         A BIZOTTSÁG 670/2011/EU VÉGREHAJTÁSI RENDELETE
   (2011. július 12.)
   a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló 607/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1) és különösen az annak 4. cikkével összefüggésben értelmezett 121. cikke első bekezdésének k), l) és m) pontjára, valamint 203b. cikkére,
   mivel:

               (1)

               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (2) közös szabályokat állapít meg a tagállami illetékes hatóságok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésükre bocsátott információs rendszerek használatát, és szabályozzák az értesítések küldésére jogosult hatóságok és személyek hozzáférési jogainak validálását. Ezenkívül a szóban forgó rendelet közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről.

               (2)

               A Bizottság belső működése és az oltalom alatt álló eredetmegjelölések, az oltalom alatt álló földrajzi jelzések és a hagyományos kifejezések kezelésével foglalkozó hatóságokkal való kapcsolattartás keretében, az 1234/2007/EK rendelet II. címe I. fejezetének Ia. szakaszával összhangban kifejlesztett egy olyan információs rendszert, amely lehetővé teszi, hogy az 1234/2007/EK rendelet és a 479/2008/EK tanácsi rendeletnek a bizonyos borászati termékekre vonatkozó oltalom alatt álló eredetmegjelölések és földrajzi jelzések, hagyományos kifejezések, valamint e termékek címkézése és kiszerelése tekintetében történő végrehajtására vonatkozó egyes részletes szabályok megállapításáról szóló, 2009. július 14-i 607/2009/EK bizottsági rendelet (3) által előírt dokumentumok kezelése, illetve az ugyanezen rendeletekben meghatározott eljárások lebonyolítása elektronikus úton történjék, mind a tagállamok és a harmadik országok illetékes hatóságainak, mind pedig azoknak a szakmai szervezeteknek, valamint természetes vagy jogi személyeknek a viszonylatában, akiknek vagy amelyeknek érdekükben áll a szóban forgó szabályozás keretében eljárni.

               (3)

               Úgy tekinthető, hogy e rendszer – a 792/2009/EK rendeletnek megfelelően vagy a rendelet által meghatározott elvek értelemszerű alkalmazása révén – lehetővé teszi bizonyos, a 607/2009/EK rendeletben előírt értesítések továbbítását, különösen a földrajzi jelzések, az eredetmegjelölések és a hagyományos kifejezések oltalmára alkalmazandó eljárások, az érintett elnevezések adatbázisának kezelése és az ezen elnevezések oltalmával összefüggésben bevezetett nyilvántartások vezetése tekintetében.

               (4)

               A közös agrárpolitika keretében végzendő ellenőrzések tekintetében illetékes hatóságokra és szervezetekre vonatkozó információk közlésére szolgáló, a Bizottság által már a gyakorlatban is életbe léptetett információs rendszerek lehetővé teszik e terület konkrét célkitűzéseinek teljesítését a földrajzi jelzésekre, az eredetmegjelölésekre és a hagyományos kifejezésekre vonatkozóan. Célszerű ezeket a rendszereket az elnevezések oltalma iránti kérelmeknek a tagállamok, illetve harmadik országok szintjén történő vizsgálatával megbízott hatóságokra, valamint az oltalom alatt álló eredetmegjelöléssel vagy oltalom alatt álló földrajzi jelzéssel el nem látott borok minősítéséért felelős hatóságokra vonatkozó információk közlésére is alkalmazhatóvá tenni.

               (5)

               Az igazgatás hatékonyságának érdekében, valamint figyelembe véve a Bizottság által életbe léptetett információs rendszerek használata során felhalmozott tapasztalatokat, helyénvaló a 792/2009/EK rendeletnek megfelelően egyszerűsíteni az értesítéseket és javítani az információknak a 607/2009/EK rendelet alapján történő kezelését és hozzáférhetővé tételét. Ezért abból a célból, hogy a tagállamok illetékes hatóságainak tudomásuk lehessen az 1234/2007/EK rendelet 118z. cikke (2) bekezdésének és 120a. cikkének megfelelően nemzeti szinten bevezetett törvényi, rendeleti és közigazgatási rendelkezésekről, valamint hogy egyszerűbb és zökkenőmentesebb legyen az 555/2008/EK bizottsági rendelet (4) szerinti ellenőrzés és a tagállamok közötti együttműködés, indokoltnak tűnik felkérni a tagállamokat arra, hogy közöljenek a Bizottsággal bizonyos, a terméktanúsítás szempontjából sajátos jelentőséggel bíró információkat, továbbá előírni a Bizottságnak, hogy ezen információkat bocsássa az illetékes hatóságok és – amennyiben az adott információ ismerete hasznos a fogyasztók számára – a nyilvánosság rendelkezésére.

               (6)

               Ezenkívül az egyértelműség és az adminisztratív terhek csökkentése érdekében indokolt meghatározni egyes, a 607/2009/EK rendeletben előírt értesítések tartalmát, és egyszerűsíteni a kapcsolódó eljárásokat.

               (7)

               Az 1493/1999/EK (5) és a 479/2008/EK (6) tanácsi rendelet rendelkezéseiről az 1234/2007/EK rendelet rendelkezéseire való áttérés megkönnyítése érdekében elfogadott átmeneti intézkedések tekintetében értelmezési nehézségek merültek fel az alkalmazandó eljárások hatályát és időtartamát illetően. Pontosítani kell továbbá az 1234/2007/EK rendelet 118s. cikkében foglalt rendelkezések hatályát a 118q. cikkben foglalt rendelkezésekkel összefüggésben, az érintett módosítások jellegének, a referencia-időszakoknak és az átmeneti időszak hosszának vonatkozásában.

               (8)

               Ezért a 607/2009/EK rendeletet ennek megfelelően módosítani kell.

               (9)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 607/2009/EK rendelet a következőképpen módosul:

               1.

               A 3. cikk helyébe a következő szöveg lép:
               „3. cikk
               Az oltalom iránti kérelem
               Az eredetmegjelölés vagy földrajzi jelzés oltalma iránti kérelem az 1234/2007/EK rendelet 118c. és 118d. cikkében előírt dokumentumokból, a termékleírásból és az összefoglaló dokumentumból áll.
               A kérelmet és az összefoglaló dokumentumot e rendelet 70a. cikke (1) bekezdésének megfelelően kell továbbítani a Bizottsághoz.”

               2.

               A 9. cikk helyébe a következő szöveg lép:
               „9. cikk
               A kérelem benyújtása
               (1)   A kérelem Bizottsághoz történő benyújtásának időpontja az a nap, amelyen a kérelem beérkezik a Bizottsághoz.
               (2)   A Bizottság a kérelem átvételére vonatkozó elismervényt ad ki a tagállam vagy a harmadik ország illetékes hatóságainak, illetve az adott harmadik országban letelepedett kérelmezőnek, és ügyiratszámmal látja el a kérelmet.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a nyilvántartásba veendő elnevezés;

                           c)

                           a kérelem beérkezésének időpontja.”

               3.

               A 11. cikk helyébe a következő szöveg lép:
               „11. cikk
               A kérelem elfogadhatósága
               (1)   A kérelem abban az esetben fogadható el, ha a kérelmező megfelelően kitöltötte az összefoglaló dokumentumot, és csatolta hozzá a szükséges igazoló dokumentumokat. Az összefoglaló dokumentum akkor tekinthető megfelelően kitöltöttnek, ha a 70a. cikkben említett információs rendszerek szerinti összes kötelező rovat ki van töltve.
               Ebben az esetben a kérelem elfogadhatóságának időpontja az a nap, amelyen az a Bizottsághoz beérkezett. A kérelmezőt erről értesíteni kell.
               Az említett időpontot közzé kell tenni.
               (2)   Ha a kérelmet nem vagy csak hiányosan töltötték ki, vagy ha az (1) bekezdésben említett igazoló dokumentumokat nem nyújtották be a kérelemmel egyidejűleg, illetve ha e dokumentumok egy része hiányzik, a kérelem nem fogadható el.
               (3)   A kérelem elfogadhatatlansága esetén a Bizottság tájékoztatja a tagállam vagy a harmadik ország illetékes hatóságait, illetve a szóban forgó harmadik országban letelepedett kérelmezőt az elfogadhatatlanság indokairól, és felhívja a figyelmüket arra, hogy jogukban áll benyújtani egy új, megfelelően kitöltött kérelmet.”

               4.

               A 12. cikk (1) bekezdése helyébe a következő szöveg lép:
               „(1)   Ha valamely elfogadhatónak ítélt kérelem nem felel meg az 1234/2007/EK rendelet 118b. és 118c. cikkében megállapított követelményeknek, a Bizottság tájékoztatja a tagállam vagy a harmadik ország hatóságait, illetve a szóban forgó harmadik országban letelepedett kérelmezőt az elutasítás indokairól, és megállapítja azt a – legalább két hónapos – határidőt, amelyen belül a kérelmet vissza lehet vonni vagy módosítani lehet, illetve észrevételeket lehet benyújtani.”

               5.

               A 14. cikk helyébe a következő szöveg lép:
               „14. cikk
               A kifogások benyújtása a közösségi eljárás keretében
               (1)   Az 1234/2007/EK rendelet 118h. cikkében említett kifogásokat az e rendelet 70a. cikkének (1) bekezdésében foglaltaknak megfelelően kell továbbítani. A kifogás Bizottsághoz történő benyújtásának időpontja az a nap, amelyen a kifogás beérkezik a Bizottsághoz. Ezt az időpontot közölni kell az e rendelet által érintett hatóságokkal és személyekkel.
               (2)   A Bizottság elismervényt ad ki a kifogás átvételéről, és ügyiratszámmal látja el a kifogást.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a kifogás beérkezésének időpontja.”

               6.

               A 18. cikk helyébe a következő szöveg lép:
               „18. cikk
               Nyilvántartás
               (1)   A Bizottság az 1234/2007/EK rendelet 118n. cikkében foglaltaknak megfelelően létrehozza és naprakészen tartja az oltalom alatt álló eredetmegjelölések és az oltalom alatt álló földrajzi jelzések nyilvántartását (a továbbiakban: a nyilvántartás). A nyilvántartást az »E-Bacchus« elektronikus adatbázisban kell vezetni a szóban forgó elnevezéseknek oltalmat biztosító határozatok alapján.
               (2)   A jóváhagyott eredetmegjelöléseket és földrajzi jelzéseket be kell jegyezni a nyilvántartásba.
               Az 1234/2007/EK rendelet 118s. cikkének (1) bekezdésében foglaltak alapján nyilvántartásba vett elnevezések esetében a Bizottság bevezeti a nyilvántartásba az e cikk (3) bekezdésében előírt adatokat.
               (3)   A Bizottság a következő adatokat vezeti be a nyilvántartásba:

                           a)

                           az oltalom alatt álló elnevezés;

                           b)

                           az ügyiratszám;

                           c)

                           annak a ténynek a megállapítása, hogy a szóban forgó elnevezés földrajzi jelzésként vagy eredetmegjelölésként oltalom alatt áll;

                           d)

                           a származási ország vagy országok neve;

                           e)

                           a nyilvántartásba vétel időpontja;

                           f)

                           hivatkozás az elnevezés oltalom alá helyezéséről rendelkező jogi aktusra;

                           g)

                           hivatkozás az összefoglaló dokumentumra.

                     (4)   A nyilvántartásnak hozzáférhetőnek kell lennie a nyilvánosság számára.”

               7.

               A 20. cikkben az (1), a (2) és a (3) bekezdés helyébe a következő szöveg lép:
               „(1)   Az 1234/2007/EK rendelet 118e. cikkében említett kérelmező által a valamely oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyása iránt benyújtott kérelmet az e rendelet 70a. cikkének (1) bekezdésében foglaltaknak megfelelően kell továbbítani.
               (2)   A termékleírásban az 1234/2007/EK rendelet 118q. cikkének (1) bekezdése alapján végrehajtandó módosítások jóváhagyása iránti kérelem akkor minősül elfogadhatónak, ha az említett rendelet 118c. cikkének (2) bekezdésében előírt információkat és a megfelelően összeállított kérelmet továbbították a Bizottságnak.
               (3)   Az 1234/2007/EK rendelet 118q. cikke (2) bekezdése első mondatának alkalmazása céljából e rendelet 9–18. cikkét mutatis mutandis alkalmazni kell.”

               8.

               A 21. cikk helyébe a következő szöveg lép:
               „21. cikk
               A törlés iránti kérelmek benyújtása
               (1)   Az 1234/2007/EK rendelet 118r. cikkének megfelelően benyújtott, törlés iránti kérelmeket az e rendelet 70a. cikkének (1) bekezdésében foglaltaknak megfelelően kell továbbítani. A törlés iránti kérelem Bizottsághoz történő benyújtásának időpontja az a nap, amelyen a kérelem beérkezik a Bizottsághoz. Az említett időpontot közzé kell tenni.
               (2)   A Bizottság elismervényt ad ki a kérelem átvételéről, és ügyiratszámmal látja el a kérelmet.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a kérelem kézhezvételének időpontja.

                     (3)   Abban az esetben, ha a törlést a Bizottság kezdeményezi, az (1) és a (2) bekezdésben foglaltak nem alkalmazandók.”

               9.

               A 22. cikk a következő (5) bekezdéssel egészül ki:
               „(5)   A (3) bekezdés értelmében a Bizottsághoz eljuttatandó értesítéseket a 70a. cikk (1) bekezdésében foglaltaknak megfelelően kell továbbítani.”

               10.

               A 23. cikk (1) bekezdése a következő harmadik albekezdéssel egészül ki:
               „Az első és a második albekezdés értelmében a Bizottsághoz eljuttatandó értesítéseket a 70a. cikk (1) bekezdésében foglaltaknak megfelelően kell továbbítani.”

               11.

               A 28. cikk (1) bekezdésének második albekezdése helyébe a következő szöveg lép:
               „A kérelmet a 70a. cikk (1) bekezdésében foglaltaknak megfelelően kell továbbítani. Az átminősítés iránti kérelem Bizottsághoz történő benyújtásának időpontja az a nap, amelyen a kérelem beérkezik a Bizottsághoz.”

               12.

               A 30. cikk helyébe a következő szöveg lép:
               „30. cikk
               Az oltalom iránti kérelem
               (1)   A hagyományos kifejezés oltalma iránti kérelmeket a tagállamok vagy a harmadik országok illetékes hatóságai, illetve a reprezentatív szakmai szervezetek a 70a. cikk (1) bekezdésében foglaltaknak megfelelően továbbítják. A kérelmekhez mellékelni kell a vonatkozó tagállami jogszabályokat vagy az adott harmadik ország bortermelőire alkalmazandó, az érintett kifejezés használatának feltételeit meghatározó szabályokat, valamint az e jogszabályokra vagy szabályokra való hivatkozást.
               (2)   Abban az esetben, ha a kérelmet olyan reprezentatív szakmai szervezet nyújtja be, amelynek székhelye valamely harmadik országban van, a kérelmező a 70a. cikk (1) bekezdésében foglaltaknak megfelelően továbbítja a Bizottságnak a szóban forgó reprezentatív szakmai szervezetre és annak tagjaira vonatkozó adatokat. A Bizottság hozzáférhetővé teszi ezeket az információkat a nyilvánosság számára.”

               13.

               A 33. cikk helyébe a következő szöveg lép:
               „33. cikk
               A kérelem benyújtása
               (1)   A kérelem Bizottsághoz történő benyújtásának időpontja az a nap, amelyen a kérelem beérkezik a Bizottsághoz.
               (2)   A Bizottság a kérelem átvételére vonatkozó elismervényt ad ki a tagállam vagy a harmadik ország hatóságainak, illetve a szóban forgó harmadik országban letelepedett kérelmezőnek, és ügyiratszámmal látja el a kérelmet.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a hagyományos kifejezés;

                           c)

                           a kérelem beérkezésének időpontja.”

               14.

               A 34. cikk helyébe a következő szöveg lép:
               „34. cikk
               Elfogadhatóság
               (1)   A kérelem abban az esetben fogadható el, ha a kérelmező megfelelően kitöltötte a kérelem benyújtására szolgáló formanyomtatványt, és mellékelte hozzá a 30. cikk rendelkezéseiben előírt dokumentumokat. A kérelem benyújtására szolgáló formanyomtatvány akkor tekinthető megfelelően kitöltöttnek, ha a 70a. cikkben említett információs rendszerek szerinti összes kötelező rovat ki van töltve.
               Ebben az esetben a kérelem elfogadhatóságának időpontja az a nap, amelyen az a Bizottsághoz beérkezett. A kérelmezőt erről értesíteni kell.
               Az említett időpontot közzé kell tenni.
               (2)   Ha a kérelem benyújtására szolgáló formanyomtatványt nem, vagy csak hiányosan töltötték ki, vagy ha az (1) bekezdésben említett dokumentumokat nem nyújtották be a kérelemmel egyidejűleg, illetve ha e dokumentumok egy része hiányzik, a kérelem nem fogadható el.
               (3)   A kérelem elfogadhatatlansága esetén a Bizottság tájékoztatja a tagállam vagy a harmadik ország hatóságait, illetve a szóban forgó harmadik országban letelepedett kérelmezőt az elfogadhatatlanság indokairól, és felhívja a figyelmüket arra, hogy jogukban áll benyújtani egy új, megfelelően kitöltött kérelmet.”

               15.

               A 37. cikk (2) és (3) bekezdésének helyébe a következő szöveg lép:
               „(2)   A kifogást a 70a. cikk (1) bekezdésében foglaltaknak megfelelően kell továbbítani. A kifogás Bizottsághoz történő benyújtásának időpontja az a nap, amelyen a kifogás beérkezik a Bizottsághoz.
               (3)   A Bizottság elismervényt ad ki a kifogás átvételéről, és ügyiratszámmal látja el a kifogást.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a kifogás beérkezésének időpontja.”

               16.

               A 40. cikk helyébe a következő szöveg lép:
               „40. cikk
               Általános oltalom
               (1)   Ha az oltalom iránti kérelem tárgyát képező hagyományos kifejezés megfelel az 1234/2007/EK rendelet 118u. cikkének (1) bekezdésében, valamint az e rendelet 31. és 35. cikkében szereplő feltételeknek, és az oltalom alá helyezése iránti kérelem nem kerül elutasításra e rendelet 36., 38. és 39. cikke alapján, a szóban forgó hagyományos kifejezést – az 1234/2007/EK rendelet 118u. cikkének (2) bekezdésével összhangban és a Bizottsághoz az e rendelet 70a. cikkének (1) bekezdésében foglaltaknak megfelelően továbbított információk alapján – nyilvántartásba kell venni és meg kell határozni az »E-Bacchus« elektronikus adatbázisban, feltüntetve a következőket:

                           a)

                           a 31. cikk (1) bekezdésében említett nyelv;

                           b)

                           a szőlőből készült termékeknek az oltalom által érintett kategóriája vagy kategóriái;

                           c)

                           hivatkozás annak a tagállamnak vagy harmadik országnak a vonatkozó nemzeti jogszabályára, amelyben a hagyományos kifejezést meghatározták és szabályozták, vagy – amennyiben az érintett harmadik országban nem létezik ilyen jogszabály – a harmadik ország bortermelőire alkalmazandó szabályokra, ideértve a reprezentatív szakmai szervezetek által meghatározott szabályokat is;

                           d)

                           a fogalommeghatározás vagy a használati feltételek összefoglalása;

                           e)

                           a származási ország vagy országok neve;

                           f)

                           az »E-Bacchus« elektronikus adatbázisba való felvétel időpontja.

                     (2)   Az »E-Bacchus« elektronikus adatbázisba felvett hagyományos kifejezések kizárólag a kérelemben megjelölt nyelven és a szőlőből készült termékek ugyanott meghatározott kategóriáinak vonatkozásában élveznek oltalmat, a következőkkel szemben:

                           a)

                           bármiféle visszaélés, még akkor is, ha az oltalom alatt álló kifejezést a »stílusú«, »típusú«, »módszerrel készült«, »mint ahogy […] készül«, »utánzat«, »ízű«, »mint« vagy valamely ezekhez hasonló kifejezés kíséri;

                           b)

                           a termék jellegére, tulajdonságaira vagy lényeges minőségi jellemzőire vonatkozó, a kiszerelésen vagy a külső csomagoláson, reklámanyagokon vagy az érintett termékekkel kapcsolatos más dokumentumokon található minden egyéb hamis vagy megtévesztő jelzés;

                           c)

                           minden egyéb olyan gyakorlat, amely nagy valószínűséggel megtéveszti a fogyasztókat, különösen azáltal, hogy azt a benyomást kelti, hogy a szóban forgó bor esetében érvényes az oltalom alatt álló hagyományos kifejezés.

                     (3)   Az »E-Bacchus« elektronikus adatbázisba felvett hagyományos kifejezéseket közzé kell tenni.”

               17.

               A 42. cikk (1) bekezdésének harmadik albekezdése helyébe a következő szöveg lép:
               „Az oltalom alatt álló azonos alakú kifejezések használatát csak olyan körülmények között lehet engedélyezni, amelyek biztosítják, hogy a később oltalom alá helyezett azonos alakú kifejezés a gyakorlatban megfelelően elkülönüljön az »E-Bacchus« elektronikus adatbázisba felvett hagyományos kifejezéstől, figyelembe véve annak szükségességét, hogy az érintett termelők azonos bánásmódban részesüljenek, és ne lehessen megtéveszteni a fogyasztókat.”

               18.

               A 45. cikk helyébe a következő szöveg lép:
               „45. cikk
               A törlés iránti kérelmek benyújtása
               (1)   A jogos érdekkel rendelkező tagállamok, harmadik országok, illetve természetes vagy jogi személyek törlés iránti kérelmet nyújthatnak be a Bizottsághoz; a megfelelően megindokolt kérelmet a 70a. cikk (1) bekezdésében foglaltaknak megfelelően kell továbbítani. A kérelem Bizottsághoz történő benyújtásának időpontja az a nap, amelyen a kérelem beérkezik a Bizottsághoz. Az említett időpontot közzé kell tenni.
               (2)   A Bizottság elismervényt ad ki a kérelem átvételéről, és ügyiratszámmal látja el a kérelmet.
               Az átvételi elismervényen szerepelnie kell legalább a következőknek:

                           a)

                           az ügyiratszám;

                           b)

                           a kérelem kézhezvételének időpontja.

                     (3)   Abban az esetben, ha a törlést a Bizottság kezdeményezi, az (1) és a (2) bekezdésben foglaltak nem alkalmazandók.”

               19.

               A 47. cikk (5) bekezdésének helyébe a következő szöveg lép:
               „(5)   A törlés hatálybalépésével egyidejűleg a Bizottság törli az érintett elnevezést az »E-Bacchus« elektronikus adatbázisban szereplő jegyzékből.”

               20.

               A 63. cikk (1) bekezdésének helyébe a következő szöveg lép:
               „(1)   A tagállamok a 882/2004/EK európai parlamenti és tanácsi rendelet (7) 4. cikkében megállapított kritériumoknak megfelelően kijelölik az 1234/2007/EK rendelet 118z. cikke (2) bekezdésének a) pontjában említett tanúsításért felelős illetékes hatóságot vagy hatóságokat.
               A tagállamok 2011. október 1. előtt közlik a Bizottsággal a 70a. cikk (1) bekezdésében foglaltaknak megfelelően az alábbi információkat és ezek esetleges változásait:

                           a)

                           az e cikkben foglaltak alkalmazása terén illetékes hatóság vagy hatóságok neve, címe, kapcsolattartási pontjai, beleértve az elektronikus címeket is;

                           b)

                           adott esetben minden olyan szerv neve, címe, kapcsolattartási pontjai – beleértve az elektronikus címeket is –, amelyet valamely illetékes hatóság hatáskörrel ruházott fel az e cikkben foglaltak alkalmazására;

                           c)

                           az e cikkben foglaltak végrehajtása érdekében tett intézkedések, amennyiben ezek a rendelkezések az 555/2008/EK rendeletben említett, tagállamok közötti együttműködés szempontjából külön jelentőséggel bírnak;

                           d)

                           az 1234/2007/EK rendelet 118z. cikke (2) bekezdésének és 120a. cikkének hatálya alá tartozó borszőlőfajták.

                     A Bizottság a tagállamok által továbbított információk alapján összeállítja és naprakészen tartja az illetékes hatóságok és a hatáskörrel felruházott szervek nevét és címét, valamint az engedélyezett borszőlőfajtákat feltüntető jegyzéket. A Bizottság közzéteszi ezt a jegyzéket.

               21.

               Az V. fejezet a következő új, 70a. és 70b. cikkel egészül ki:
               „70a. cikk
               Az értesítéseknek a Bizottság, a tagállamok, a harmadik országok és az egyéb gazdasági szereplők közötti továbbítására alkalmazandó módszer
               (1)   Amennyiben e bekezdésre történik hivatkozás, az e rendelet alkalmazása céljából szükséges dokumentumokat és információkat a következő módszer szerint kell továbbítani a Bizottságnak:

                           a)

                           a tagállami illetékes hatóságok esetében a Bizottság által a 792/2009/EK rendeletben foglalt rendelkezéseknek megfelelően rendelkezésükre bocsátott információs rendszeren keresztül;

                           b)

                           a harmadik országok illetékes hatóságainak és reprezentatív szakmai szervezeteinek, továbbá azoknak a természetes és jogi személyeknek az esetében, akiknek vagy amelyeknek jogos érdekük fűződik ahhoz, hogy e rendelet alapján eljárjanak, elektronikus úton, a Bizottság által rendelkezésükre bocsátott és az e rendelet XVIII. mellékletében meghatározott feltételek mellett hozzáférhetővé tett módszerek és formanyomtatványokat használva.
                           Az értesítés ugyanakkor az említett formanyomtatványok papíralapú változatán is továbbítható.
                           A kérelmek benyújtásáért és az értesítések tartalmáért az adott esetnek megfelelően azok a harmadik országok által kijelölt illetékes hatóságok, reprezentatív szakmai szervezetek, illetve természetes vagy jogi személyek felelnek, akik vagy amelyek a szóban forgó ügyben eljárnak.

                     (2)   A Bizottság az információkat az általa létrehozott információs rendszereken keresztül továbbítja és teszi elérhetővé az e rendelet által érintett hatóságok vagy személyek, valamint – adott esetben – a nyilvánosság számára.
               Az e rendelet által érintett hatóságok és személyek a XIX. mellékletben foglaltaknak megfelelően a Bizottsághoz fordulhatnak az információs rendszerekhez való hozzáférésre, az értesítésekre és az információk hozzáférhetővé tételére vonatkozó gyakorlati szabályokkal kapcsolatos tájékoztatásért.
               (3)   A 792/2009/EK rendelet 5. cikkének (2) bekezdése, valamint 6., 7. és 8. cikke mutatis mutandis alkalmazandó az információknak az e cikk (1) bekezdésének b) pontja és (2) bekezdése szerinti továbbítására és hozzáférhetővé tételére.
               (4)   Az (1) bekezdés b) pontjának alkalmazásában az információs rendszerekhez való hozzáférésre vonatkozó jogosultságokat a Bizottságon belül az információs rendszerek működéséért felelős személyek adják meg a harmadik országok illetékes hatóságainak és reprezentatív szakmai szervezeteinek, valamint azoknak a természetes vagy jogi személyeknek, akiknek vagy amelyeknek jogos érdekük fűződik ahhoz, hogy e rendelet alapján eljárjanak.
               A Bizottságon belül az információs rendszerek működéséért felelős személyek a hozzáférési jogokat az adott esetnek megfelelően a következők alapján validálják:

                           a)

                           nemzetközi megállapodások alapján a Bizottság birtokában lévő, illetve e megállapodások alapján a Bizottsághoz továbbított, a harmadik országok által kijelölt illetékes hatóságokra vonatkozó adatok, ideértve e hatóságok kapcsolattartási pontjait és elektronikus címét is;

                           b)

                           valamely harmadik országtól származó hivatalos kérelem, amelyben fel vannak tüntetve az (1) bekezdés b) pontjának alkalmazása céljából szükséges dokumentumok és információk továbbításával megbízott hatóságokra vonatkozó információk, valamint az érintett hatóságok kapcsolattartási pontjai és elektronikus címei;

                           c)

                           valamely harmadik országbeli reprezentatív szakmai szervezettől, illetve természetes vagy jogi személytől származó kérelem, amely igazolja a kérelmező azonosságát, az ügyben való eljáráshoz fűződő jogos érdekét, és feltünteti elektronikus címét.

                     A hozzáférési jogokat – validálásukat követően – a Bizottságon belül az információs rendszerekért felelős személyek aktiválják.
               70b. cikk
               A kérelmek nemzeti szinten történő vizsgálata terén illetékes hatóságokra vonatkozó információk továbbítása és hozzáférhetővé tétele
               (1)   A tagállamok 2011. október 1. előtt közlik a Bizottsággal a 70a. cikk (1) bekezdésének megfelelően az 1234/2007/EK rendelet 118f. cikke (2) bekezdésének alkalmazása terén illetékes hatóság vagy hatóságok nevét, címét és kapcsolattartási pontjait, ideértve az elektronikus címeket is, valamint ezek esetleges változásait.
               (2)   A Bizottság a tagállamok által az (1) bekezdésnek megfelelően, illetve a harmadik országok által az Unióval kötött nemzetközi megállapodásoknak megfelelően továbbított információk alapján összeállítja és naprakészen tartja a tagállamok és a harmadik országok illetékes hatóságainak nevét és címét tartalmazó jegyzéket. A Bizottság közzéteszi ezt a jegyzéket.”

               22.

               A 71. cikk (1) és (2) bekezdésének helyébe a következő szöveg lép:
               „71. cikk
               Az 1493/1999/EK rendelet alapján oltalom alatt álló bornevek
               (1)   A tagállamok az 1234/2007/EK rendelet 118s. cikkének (2) bekezdésében említett dokumentumokat (a továbbiakban: a dokumentáció) és a termékleírásnak az e rendelet 73. cikke (1) bekezdésének c) és d) pontjában, valamint (2) bekezdésében említett módosításait az e rendelet 70a. cikkének (1) bekezdésében foglaltaknak megfelelően, a következő szabályok és eljárások szerint továbbítják:

                           a)

                           a Bizottság az e rendelet 9. cikkében foglaltak szerint elismervényt ad ki a dokumentáció vagy a módosítás átvételéről;

                           b)

                           a dokumentáció, illetve a módosítás a Bizottsághoz való beérkezése időpontjában elfogadhatónak minősül, feltéve, hogy az e rendelet 11. cikkében meghatározott feltételek teljesülnek, és a szóban forgó dokumentáció vagy módosítás legkésőbb 2011. december 31-én beérkezik a Bizottsághoz;

                           c)

                           a Bizottság megerősíti az érintett eredetmegjelölésnek vagy földrajzi jelzésnek az e rendelet 18. cikkével összhangban történő nyilvántartásba vételét, figyelemmel az esetleges módosításokra is, és ügyiratszámot rendel hozzá;

                           d)

                           a Bizottság az e rendelet 12. cikkének (1) bekezdésében meghatározott határidőn belül – adott esetben a beérkezett módosításokat is figyelembe véve – megvizsgálja a dokumentáció érvényességét.

                     (2)   A Bizottság az 1234/2007/EK rendelet 118s. cikke (2) bekezdésének alkalmazásában rendelkezésére álló dokumentáció alapján dönthet úgy, hogy az említett rendelet 118s. cikkének (4) bekezdésével összhangban törli az adott eredetmegjelölés vagy földrajzi jelzés oltalmát.”

               23.

               A 73. cikk helyébe a következő szöveg lép:
               „73. cikk
               Átmeneti rendelkezések
               (1)   Az 1234/2007/EK rendelet 118s. cikkében előírt eljárás a következő esetekben alkalmazandó:

                           a)

                           minden olyan bornév esetében, amelyet valamely tagállamnak eredetmegjelölésként vagy földrajzi jelzésként benyújtottak, és amelyet az adott tagállam 2009. augusztus 1. előtt jóváhagyott;

                           b)

                           minden olyan bornév esetében, amelyet valamely tagállamnak 2009. augusztus 1. előtt eredetmegjelölésként vagy földrajzi jelzésként benyújtottak, és amelyet az adott tagállam 2011. december 31. előtt jóváhagyott és a Bizottság felé továbbított;

                           c)

                           a termékleírás minden olyan módosítása esetében, amelyet valamely tagállamnak 2009. augusztus 1. előtt benyújtottak, és amelyet az adott tagállam 2011. december 31. előtt továbbított a Bizottságnak;

                           d)

                           a termékleírás minden olyan kisebb jelentőségű módosítása esetében, amelyet valamely tagállamnak 2009. augusztus 1-jén vagy azt követően nyújtottak be, és amelyet az adott tagállam 2011. december 31. előtt továbbított a Bizottságnak.

                     (2)   Az 1234/2007/EK rendelet 118q. cikkében előírt eljárás nem alkalmazandó a valamely tagállamnak 2009. augusztus 1-jén vagy azt követően benyújtott és az adott tagállam által 2014. június 30. előtt a Bizottságnak továbbított termékleírás-módosításokra, amennyiben a szóban forgó módosítások kizárólag azt a célt szolgálják, hogy az 1234/2007/EK rendelet 118s. cikkének (2) bekezdése értelmében a Bizottságnak eljuttatott termékleírás megfeleljen az 1234/2007/EK rendelet 118c. cikkének és e rendeletnek.
               (3)   Azokat a 2010. december 31. előtt forgalomba hozott vagy címkézett borokat, amelyek megfelelnek a 2009. augusztus 1. előtt hatályos vonatkozó rendelkezéseknek, a készletek kimerüléséig forgalomba lehet hozni.”

               24.

               Az I–IX., a XI. és a XII. mellékletet el kell hagyni.

               25.

               A rendelet az e rendelet I. és II. mellékletében található szövegnek megfelelően kiegészül a XVIII. és a XIX. melléklettel.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Az e rendelet 1. cikkének 20. pontjában a 607/2009/EK rendelet 63. cikkének (1) bekezdésére vonatkozóan, valamint az e rendelet 1. cikkének 21. pontjában a 607/2009/EK rendelet 70b. cikkére vonatkozóan meghatározott rendelkezések azonban 2011. szeptember 1-jétől alkalmazandók.
   Azok az értesítések, amelyeket a tagállamok illetékes hatóságai önkéntes alapon, a Bizottság által létrehozott információs rendszereken keresztül, az e rendelet 1. cikkével módosított 607/2009/EK rendeletnek megfelelően 2011. június 1. és e rendelet alkalmazásának kezdőnapja között továbbítanak, olyan értesítéseknek minősülnek, mint amelyeket az e rendelet általi módosítás előtt hatályos 607/2009/EK rendeletnek megfelelően továbbítottak.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 12-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 228., 2009.9.1., 3. o.

      (3)  HL L 193., 2009.7.24., 60. o.

      (4)  HL L 170., 2008.6.30., 1. o.

      (5)  HL L 179., 1999.7.14., 1. o.

      (6)  HL L 148., 2008.6.6., 1. o.

      (7)  HL L 165., 2004.4.30., 1. o.”

      I. MELLÉKLET

            „XVIII. MELLÉKLET

               Hozzáférés a 70a. cikk (1) bekezdésének b) pontjában említett módszerekhez és elektronikus formanyomtatványokhoz

            A 70a. cikk (1) bekezdésének b) pontjában említett módszerek és elektronikus formanyomtatványok szabadon hozzáférhetőek a Bizottság információs rendszerein alapuló »E-Bacchus« elektronikus adatbázison keresztül:
            http://ec.europa.eu/agriculture/markets/wine/e-bacchus/”

      II. MELLÉKLET

            „XIX. MELLÉKLET

               Az információk továbbítására és hozzáférhetővé tételére vonatkozó, a 70a. cikk (2) bekezdésében említett gyakorlati szabályok

            Az e rendelet által érintett hatóságok és személyek az információs rendszerekhez való hozzáférésre, az értesítésekre és az információk hozzáférhetővé tételére vonatkozó gyakorlati szabályokkal kapcsolatban a Bizottságtól kérhetnek tájékoztatást a következő címen:
            Funkcionális postafiók: AGRI-CONTACT-EBACCHUS@ec.europa.eu”


title: A Bizottság (EU) 2017/45 végrehajtási rendelete (2017. január 10.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               11.1.2017

               HU

               Az Európai Unió Hivatalos Lapja

               L 6/38

         A BIZOTTSÁG (EU) 2017/45 VÉGREHAJTÁSI RENDELETE
   (2017. január 10.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 10-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.